***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 12-13/2021.

***Jegyzőkönyv***

***Készült***: Kup Község Önkormányzat képviselő-testülete 2021. augusztus 25-én 19.30 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő (5 fő)

Tanácskozási joggal részt vett: Kissné Szántó Mária jegyző

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Szociális tüzifa igény iránti pályázat benyújtása
2. Beiskolázási támogatások
3. Helyi Esélyegyenlőségi Program felülvizsgálata

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.)Szociális tüzifa beszerzésre pályázat benyújtása**

**Előadó: Varga Imre polgármester**

**Varga Imre polgármester** megállapította, hogy az előterjesztést és a pályázati kiírást a képviselők a meghívóval együtt kézhez kapták. (Jkv. 3. melléklete) Az előző évekhez hasonlóan javasolta a maximális igényelhető mennyiségre (18 m3) a pályázat beadását. Sikeres pályázat esetén kell megalkotni a rendeletet a jogosultságról.

Kérte a képviselőket a hozzászólásra, szavazásra.

A képviselők egyhangúan támogatták a pályázat benyújtását.

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

1. **28/2021. (VIII.25 ) KT határozat**

Kup Község Önkormányzat Képviselő-testülete a belügyminiszter által Magyarország 2021. évi központi költségvetéséről szóló 2020. évi XC. törvény 3. melléklet 1.2.2.1. pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 18 m3 tűzifa beszerzésére.

1. A pályázathoz szükséges önrész – 22.860 Ft, az önkormányzat 2021. évi
2. költségvetésében rendelkezésre áll.
3. Az Önkormányzat vállalja, hogy a szociális tüzifa támogatásban részesülőktől
4. semmilyen ellenszolgáltatást nem kér.
5. Az Önkormányzat képviselő-testülete vállalja, hogy a tűzifa elosztására helyi
6. rendeletet alkot, mely legkésőbb a tűzifa vásárlást követő 10. napon belül
7. hatályba lép.
8. A képviselő-testület utasítja a jegyzőt a pályázat benyújtására.
9. **Határidő**: 2021. augusztus 31.

**Felelős: jegyző**

**2.) Beiskolázási támogatások**

**Előadó: Varga Imre polgármester**

**Varga Imre polgármester** szóbeli előterjesztésben javasolta, hogy az elmúlt évekhez hasonlóan idén is nyújtsanak beiskolázási támogatást a családok részére az iskolakezdéshez. Tavaly 7 ezer forintot biztosítottak az óvodások, általános és középiskolások részére, 15 ezer forintot a főiskola, egyetem nappali tagozatán tanulók részére. Javasolja, hogy az óvodások, általános és középiskolások részére emeljék 10 ezer forintra a támogatást, a felsőfokú tanulmányokat folytatók pedig 15 ezer forintot kapjanak.

A képviselők a javasolt összeggel egyetértettek.

Kup Önkormányzat Képviselő-testülete igen szavazattal – ellenszavazat és tartózkodás nélkül - az alábbi határozatot hozta:

**29/2021. (VIII.25.) KT határozat**

Kup község Önkormányzat Képviselő-testülete az egyes szociális ellátások helyi szabályairól szóló 8/2021.(V.31.) önkormányzati rendelet 12. §. szerint beiskolázási támogatást nyújt gyermekenként - óvodások, általános és középiskolások részére 10.000 Ft/fő , főiskola, egyetem nappali tagozatán tanulók részére (maximum 25 éves korig) 15000 Ft/fő összegben.

16 év felett a kifizetéshez iskolalátogatási igazolás is szükséges.

Utasítja a képviselő-testület a polgármestert, hogy a gyermekes családokat a döntésről tájékoztassa és a támogatások kifizetéséről gondoskodjon.

**Felelős:** polgármester

**Határidő:** október 31.

**3.) Helyi esélyegyenlőségi program felülvizsgálata**

**Előadó: Varga Imre polgármester**

**Varga Imre polgármester**  megállapította, hogy a képviselők a program felülvizsgálatára vonatkozó előterjesztést a meghívóval kézhez kapták. (jkv. 4. melléklete) Szóbeli kiegészítésként elmondta, hogy a programban szereplő célok közül az orvosi rendelő felújítása pályázati támogatásból történne, - bár folyamatosan nyújtanak be pályázati kérelmet - eddig azonban nem sikerült pályázatot elnyerni.

A többi csoportnál (mint a romák, mélyszegénységben élők esélyegyenlősége, gyermekek esélyegyenlősége, nők esélyegyelősége, illetve idősek esélyegyenlősége) a kitűzött célok megvalósítása folyamatos, így szeretnék fenntartani a kitűzött célokat.

Kérte a véleményeket, elsősorban az intézkedési tervben szereplő célok tekintetében.

Hozzászólás nem volt.

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**30/2021. (VIII.25.) KT határozat**

Kup község Önkormányzat Képviselő-testülete a Helyi Esélyegyenlőségi Program felülvizsgálata során az Intézkedési Tervben szereplő valamennyi intézkedést továbbra is fenntartja, az abban foglaltak megvalósítására – részben pályázati támogatásból - törekszik.

**Az intézkedések megvalósítási határidejét 2024. augusztus 31-ig meghosszabbítja.**

Több napirend nem volt, a polgármester a képviselő-testület nyilvános ülését 19.45

órakor bezárta, zárt ülésen folytatta a munkát.

***k.m.f.***

Varga Imre Kissné Szántó Mária

polgármester jegyző